ഇന്ത്യന് വനിതാ താരം റിത്തു റാണി ഇനി ഗോകുലത്തിനു വേണ്ടി ബൂട്ടണിയും കോഴിക്കോട്: ഗോകുലം കേരള എഫ് സി ഇന്ത്യന് ടീമിലെ മിഡ്ഫീല്ഡര് റിത്തു റാണിയെ സൈന് ചെയ്തു. ഈ വര്ഷം ജോര്ദാനില് നടക്കുന്ന എ എഫ് സി വിമന്സ് ക്ലബ് ചാമ്ബ്യന്ഷിപ്പിനു മുന്നോടിയായിട്ടാണ് റിത്തുവുമായി ഗോകുലം കരാറില് ഏര്പ്പെട്ടത്. 24 വയസ്സുള്ള റിത്തു, ഹരിയാന സ്വദേശിയാണ്. 2017 മുതല് ഇന്ത്യന് ടീമില് കളിക്കുന്നുണ്ട്. മദ്ധ്യനിരയിലും പ്രതിരോധത്തിലും ഒരുപോലെ ഉപയോഗിക്കാന് കഴിയുന്ന കളിക്കാരിയാണ് റിത്തു. ഇന്ത്യക്കു വേണ്ടി പല സൗഹ്രദ മത്സരങ്ങളിലും പങ്കെടുത്തിട്ടുണ്ട്. റിത്തുവിനെ പോലെയുള്ള താരങ്ങളെയാണ് ഞങ്ങള് ഈ പ്രാവശ്യം ലക്ഷ്യമിടുന്നത്. വളര്ന്നു വരുന്ന താരങ്ങള്ക്കു അവസരം കൊടുക്കുന്ന രീതിയില് ആയിരിക്കും ഞങ്ങള് ടീമിനെ തിരഞ്ഞെടുക്കുന്നത്. ഇന്ത്യന് കളിക്കാരെ കൂടാതെ അഞ്ചു വിദേശ താരങ്ങളെയും ടീമില് ഉള്പ്പെടുത്തും, ഗോകുലം കേരള എഫ് സി പ്രസിഡന്റ് വി സി പ്രവീണ് പറഞ്ഞു.